rejauldu/bengali-wikipedia huggingface dataset:
চিলির কৃষি একটি দীর্ঘ ইতিহাস বহন করে যা প্রাক-হিস্পানিক সময়ে ফিরে যায়। আদিবাসীরা বিভিন্ন ধরনের কৃষি চর্চা করত, আটাকামা মরুভূমির ওয়াসিস থেকে দক্ষিণের গুয়াইতেকাস দ্বীপপুঞ্জ (৪৩° দক্ষিণ) পর্যন্ত। জনবহুল মাপুচে ভূমিতে আলু প্রধান খাদ্য ছিল। বিভিন্ন আদিবাসী গোষ্ঠী লামা ও চিলিহুয়েকে পালনের চর্চা করত।  স্প্যানিশদের আগমনের ফলে অনেক অঞ্চলে স্থানীয় কৃষি ব্যাহত হয়, কারণ আদিবাসী জনসংখ্যা হ্রাস পায় এবং খনিশিল্প গুরুত্ব পেতে থাকে। দক্ষিণ-মধ্য চিলির মাপুচেরা স্প্যানিশদের কাছ থেকে ভেড়া, গম এবং ঘোড়া গ্রহণ করে। স্প্যানিশদের দক্ষিণ চিলির বিস্তৃত অঞ্চল থেকে বিতাড়িত হওয়ার ফলে কেন্দ্রীয় চিলিতে বসতি স্থাপন ও শোষণ বৃদ্ধি পায়, যেখানে ১৭শ শতকে পশুপালন স্প্যানিশ-শাসিত অঞ্চলের প্রধান কৃষি কার্যক্রমে পরিণত হয়। পশুপালনের পাশাপাশি আঙ্গুরক্ষেত্রও গুরুত্বপূর্ণ হয়ে ওঠে। এই সময়ে কেন্দ্রীয় চিলিতে ব্যাপক বনাঞ্চল অগ্নিসংযোগের মাধ্যমে পরিষ্কার করা হয়। বিপরীতে, দক্ষিণ চিলির উন্মুক্ত প্রান্তরগুলি পুনরায় বনভূমিতে পরিণত হয়, কারণ স্প্যানিশদের দ্বারা আনা রোগ এবং যুদ্ধের ফলে আদিবাসীদের সংখ্যা কমে যায়।  ১৮শ শতকে পেরু রপ্তানির জন্য গম ও ওয়াইন উৎপাদনের উত্থান ঘটে।  যদিও স্বাধীনতা যুদ্ধ এবং ডাকাতদলের কারণে অনেক কৃষিজমি ধ্বংস হয়, তবে চিলির কৃষি দ্রুত পুনরুদ্ধার হয় এবং নতুন জমিগুলো চাষের আওতায় আসে। এই উন্নয়ন, অন্যান্য কারণের পাশাপাশি, স্বাধীন মাপুচেদের সাথে দ্বন্দ্বের জন্ম দেয়। ১৮৮৩ সালে পুরো আরাউকানিয়া বিজয় লাভের পরবর্তী কয়েক দশকে অঞ্চলটি "চিলির শস্যভাণ্ডার" নামে পরিচিত হয়। ভূমিহীন মাপুচেরা ছোট প্লট বা পার্বত্য অঞ্চলে সীমাবদ্ধ হয়ে পড়ে, যেখানে তাদের পশুপালনের ফলে গুরুতর মাটির ক্ষয় ঘটে। চিলি এবং বিদেশি বসতিদের এককৃষিভিত্তিক গম চাষ এবং বন নিধনও মারাত্মক ক্ষয়ের কারণ হয়। দক্ষিণের দূরবর্তী অঞ্চলে ভেড়া খামার শিল্প ১৯শ শতকের শেষের দিকে সমৃদ্ধ হয়, কারণ প্যাটাগোনিয়ার তৃণভূমিগুলো বসতি স্থাপনের আওতায় আসে।  thumb|right|200px|একটি চিলিয়ান গম ক্ষেতে হুয়াসো, ১৯৪০। ছবিটি চিলির ঐতিহাসিকভাবে গুরুত্বপূর্ণ দুটি কৃষিপণ্য; পশুপালন ও গম উৎপাদনকে চিত্রিত করেছে। যদিও সেচ খাল নির্মাণ, সীমিত পরিসরে মজুর শ্রম এবং মৌমাছি পালন চালু করা হয়েছিল, তবুও চিলির কৃষি অন্যান্য অর্থনৈতিক খাতের তুলনায় পিছিয়ে ছিল। ইনকুইলিনাজে, যা সামন্তবাদকে স্মরণ করিয়ে দেয়, ১৯৬০-এর দশক পর্যন্ত টিকে ছিল।  শিল্পায়নের নীতির অংশ হিসেবে চিলি সরকার ১৯৫০-এর দশকের শেষ এবং ১৯৬০-এর দশকের শুরুর দিকে ডেইরি প্ল্যান্ট, হিমায়িত কসাইখানা, চিনি শোধনাগার এবং পরিবহন অবকাঠামোতে বিনিয়োগ করে। পরবর্তী চিলির ভূমি সংস্কার ১৯৬০ ও ১৯৭০-এর দশকে কৃষিতে গভীর পরিবর্তন আনে। বৃহৎ সম্পত্তিগুলো () বিভক্ত করে কাম্পেসিনো ও সমবায়ীদের মাঝে বিতরণ করা হয়। কৃষক সংঘগুলোকে বৈধতা ও উৎসাহ দেওয়া হয়। তবে চিলির সামরিক একনায়কতন্ত্র (১৯৭৩–১৯৯০) অগাস্তো পিনোশের নেতৃত্বে ১৯৭৩ সালে আংশিক ভূমি পুনর্গঠন শুরু করলে কৃষি ক্রমশ বৃহৎ ব্যক্তিগত সংস্থা ও ব্যক্তিদের হাতে কেন্দ্রীভূত হয়। ১৯৮২ সালের সংকট চলাকালে কিছুটা ধাক্কা খেলেও, ১৯৮০-এর দশকে বিশেষ করে ফল রপ্তানির ক্ষেত্রে চিলির কৃষি খাত সম্প্রসারিত হয়।   আরও দেখুন   চিলির মৎস্য শিল্প  চিলির জলবায়ু  চিলির বনায়ন  চিলির দ্রাক্ষা চাষ  চিলির সেচ ব্যবস্থা   তথ্যসূত্র    গ্রন্থপঞ্জি   ভিয়ালোবোস, সের্হিও; সিলভা, ওসভালদো; সিলভা, ফের্নান্দো (১৯৭৪)। হিস্টোরিয়া দে চিলে (১৪তম সংস্করণ)। এডিটোরিয়াল ইউনিভার্সিটারিয়া। ।  বিষয়শ্রেণী:চিলির কৃষির ইতিহাস
বিক্ষোভ ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মহম্মদ হান্‌নান। ছবিটির কাহিনী লিখেছেন ফরিদা হোসেন ও কাহিনী বিন্যাস করেছেন জোসেফ শতাব্দী এবং চিত্রনাট্য লিখেছেন মহম্মদ হাননান। ছাত্র রাজনীতির ভালো-মন্দ দিক নিয়ে নির্মিত ছবিটি পরিবেশনা করেছে ডি এম ফিল্মস। এই ছবিতে প্রধান চরিত্রে অভিনয় করেছেন সালমান শাহ, শাবনূর, বুলবুল আহমেদ, রাজিব, ডলি জহুর প্রমুখ।   কাহিনী সংক্ষেপ  আসাদ একজন স্বৈরচার বিরোধী ছাত্রনেতা। বিরোধী দলের ষড়যন্ত্রের বলি হয়ে তাকে মৃত্যুবরণ করতে হয়। এতে লাভবান হয় তার বিরোধী মাহমুদ চৌধুরী ও শারাফাত আলী খান। কিন্তু মাহমুদের চতুরতায় শারাফাত গ্রেফতার হয় এবং তার জেল হয়ে যায়। ইতোমধ্যে মাহমুদ তার নিজের একটি দল গঠন করে তুলে। সে জাতীয় পর্যায়ে রাজনীতি করার স্বপ্ন দেখে। তার পুষ্ট ছাত্রসংগঠনের নেতা রাজা কলেজে যা ইচ্ছা তা করে বেড়ায়। অন্যদিকে কলেজের নির্বাচিত ভিপি অনিক তার বিরুদ্ধে সাধারণ ছাত্রদের পাশে এসে দাড়ায়। জেল থেকে বের হয়ে শারাফাত তার নিজের একটি সংবাদপত্র চালু করে। সে মাহমুদ চৌধুরীর সব কুকীর্তির কথা প্রকাশ করতে থাকে। এক পর্যায়ে মাহমুদ চৌধুরী তার সাথে সাক্ষাত করতে গেলে সে তার পুরনো বন্ধুকে দেখে বিস্মিত হয় এবং তাকে তার এই সব সংবাদ প্রকাশ না করার জন্য শাসায়। শারাফাত তাতে ভয় পায় না। সে অনিককে সব ধরনের সহায়তা করে মাহমুদ চৌধুরীর বিরুদ্ধে সচেতনতা গড়ে তোলার জন্য।   অভিনয়শিল্পী   সালমান শাহ - অনিক  শাবনূর - নূপুর  বুলবুল আহমেদ - কলেজের প্রিন্সিপাল  রাজিব - মাহমুদ চৌধুরী, নুপুরের বাবা  মনোজ সেনগুপ্ত - আসাদ, অনিকের বাবা  ডলি জহুর - সালমা, অনিকের মা  শর্মিলী আহমেদ - জিহাদের মা  শারমিন - আনারকলি ম্যাডাম  নাসির খান - শারাফাত আলী খান  জহির উদ্দিন পিয়ার - রাজা, মাহমুদ চৌধুরীর দলের ছাত্রসংগঠনের নেতা  দিলদার - বল্টু  সুজা খন্দকার - গাজী খান, কলেজের ভাইস প্রিন্সিপাল  ববি - মাহমুদ চৌধুরীর একান্ত সচিব  সিদ্দিক জামিল নান্টু - শারাফাত আলী খানের পত্রিকার রিপোর্টার  বাবুল আহমেদ  তুষার খান - জিহাদ  টুকু - টুকু   সঙ্গীত  ছায়াছবিটির সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সৈয়দ আব্দুল হাদী, রুনা লায়লা, সুবীর নন্দী, খালিদ হাসান মিলু, শাকিলা জাফর ও খান আসিফ আগুন।   গানের তালিকা    তথ্যসূত্র    বহিঃসংযোগ          বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের মারপিটধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:মহম্মদ হান্‌নান পরিচালিত চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
ফারসি জেলা () আফগানিস্তানের হেরাত প্রদেশের পশ্চিমে অবস্থিত একটি জেলা। ভৌগোলিক অবস্থান অনুযায়ী জেলাটি উত্তরে ওবে জেলা সীমানা ঘিরে রেখেছে, পশ্চিমে আদরাস্কান জেলা, দক্ষিণে শিনদান্দ জেলা, ঘোর প্রদেশ দক্ষিণ ও পূর্বে অবস্থান করছে। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৯,৮০০ জন এর মত। জেলাটির কেন্দ্রীয় শহর হচ্ছে ফারসি গ্রাম।  পরিকাঠামো জেলাটিতে প্রায় ১৩০ কিলোমিটার অাঁকা সড়ক রয়েছে, যেটি সকল ঋতুতে ১৯.৬% হারে প্রবেশ করে থাকে।  তথ্যসূত্র  বহিঃসংযোগ  বসতিগুলির মানচিত্র আইএমএমএপি, সেপ্টেম্বর ২০১১  বিষয়শ্রেণী:হেরাত প্রদেশের জেলা
ইলিয়াস জেমস কোরে (ইংরেজি: Elias James Corey) একজন মার্কিন জৈব রসায়নবিদ। তিনি ১৯৯০ সালে রসায়নে নোবেল পুরস্কার লাভ করেন।   জীবনী  জেমস কোরে ম্যাসাচুসেটসে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৯৪৮ সালে ব্যাচেলর্স এবং ১৯৫১ সালে পিএইচডি ডিগ্রি অর্জন করেন। ওই বছরই তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ যোগদান করেন। ১৯৫৩ সালে তিনি সহকারী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন। ১৯৫৯ সালে তিনি হার্ভার্ড বিশ্ববিদ্যালয় এর রসায়নের অধ্যাপক পদে যোগদান করেন। ১৯৬৫ সালে এই বিভাগের চেয়ারম্যান হন।http://ejcorey.com/academicpositions.asp   সম্মানসূচক ডিগ্রি   সম্মানসূচক ডিএসসি, স্টেট ইউনিভার্সিটি অব নিউ ইয়র্ক, ২০০৫  সম্মানসূচক ডিএসসি, কেমব্রিজ বিশ্ববিদ্যালয়, ২০০০  National Chung Cheng UniversityD.Sc.1999  University of AlicanteD.h.c.1999  সম্মানসূচক ডিএসসি, টেক্সাস এ অ্যান্ড এম ইউনিভার্সিটি, ১৯৯৭  সম্মানসূচক ডিএসসি, বোস্টন কলেজ, ১৯৯৩  সম্মানসূচক ডিএসসি, আরিজোনা বিশ্ববিদ্যালয়, ১৯৯১  Rennselaer Polytechnic InstituteD.Sc.1991  Hookaido UniversityLL.D.1990  Merrimack CollegeD.Sc.1990  সম্মানসূচক পিএইচডি, হেলসিঙ্কি বিশ্ববিদ্যালয়, ১৯৯০  Kenyon CollegeD.Sc.1989  সম্মানসূচক ডিএসসি, ইউনিভার্সিটি অফ ইলিনয় অ্যাট আর্বানা-শ্যাম্পেইন, ১৯৮৫  University of LiegeD.Sc.1985  সম্মানসূচক ডিএসসি, অক্সফোর্ড বিশ্ববিদ্যালয়, ১৯৮২  Colby CollegeD.Sc.1977  Hofstra UniversityD.Sc.1974  সম্মানসূচক ডিএসসি, শিকাগো বিশ্ববিদ্যালয়, ১৯৬৮  সম্মানসূচক এমএ, হার্ভার্ড বিশ্ববিদ্যালয়, ১৯৫৯   তথ্যসূত্র    বহিঃসংযোগ   Compiled Works of E.J. Corey at Harvard    Compiled Works of E.J. Corey   Elias James Corey  Elias James Corey Nobel Lecture (PDF)  বিষয়শ্রেণী:১৯২৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন রসায়নবিদ বিষয়শ্রেণী:জৈব রসায়নবিদ বিষয়শ্রেণী:লেভান্টাইন-গ্রিক অর্থডক্স খ্রিস্টান বংশদ্ভুত মার্কিন মানুষ বিষয়শ্রেণী:লেভান্টাইন-গ্রিক অর্থডক্স খ্রিস্টান বংশদ্ভুত মানুষ বিষয়শ্রেণী:লেবানীয় বংশোদ্ভূত মার্কিন ব্যক্তি বিষয়শ্রেণী:নোবেল বিজয়ী রসায়নবিদ বিষয়শ্রেণী:মার্কিন নোবেল বিজয়ী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:রসায়নের উলফ প্রাইজ প্রাপক বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক বিষয়শ্রেণী:মেথুয়েন, ম্যাসাচুসেটস থেকে মানুষ বিষয়শ্রেণী:গুগেনহাইম গবেষণা বৃত্তিধারী বিষয়শ্রেণী:উইলার্ড গিবস অ্যাওয়ার্ড বিজয়ী বিষয়শ্রেণী:প্রিস্টলি পদক বিজয়ী বিষয়শ্রেণী:রসায়নে ওল্ফ পুরস্কার বিজয়ী বিষয়শ্রেণী:লিনাস পাউলিং অ্যাওয়ার্ড বিজয়ী বিষয়শ্রেণী:জাপান প্রাইজ বিজয়ী
বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার জাতীয় বৈজ্ঞানিক গবেষণা আর্কাইভ এবং বাংলাদেশে গবেষণা ও উন্নয়ন প্রকল্পগুলিতে সহায়তা প্রদান করে। এর সদরদপ্তর ঢাকা, বাংলাদেশ -এ অবস্থিত।  ইতিহাস  সংস্থাটির উদ্ভাবন পাকিস্তানের উদ্ভিদ ও শিল্প গবেষণা পরিষদের পূর্ব আঞ্চলিক গবেষণাগারের পাকিস্তান জাতীয় বৈজ্ঞানিক ও কারিগরি ডকুমেন্টেশন কেন্দ্র নামে একটি আঞ্চলিক ইউনিট থেকে শুরু করে। ১৯৭১ সালে স্বাধীনতা যুদ্ধ এর পরে এটি বাংলাদেশ জাতীয় বৈজ্ঞানিক ও কারিগরী ডকুমেন্টেশন সেন্টার হিসাবে প্রতিষ্ঠিত হয় এবং ১৯৭২ সালে বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার নামে পুনঃস্থাপন করা হয়।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১৬:১৭, ২১ মার্চ ২০২৪ (ইউটিসি) আগ্রাবাদ বালিকা বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। অর্ঘ্য বড়ুয়া (আলাপ) ০৩:৪১, ১১ মার্চ ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
Period 8 119Uue 120Ubn 121Ubu 122Ubb 123Ubt 124Ubq 125Ubp 126Ubh 127Ubs 128Ubo 129Ube 130Utn 131Utu 132Utb 133Utt 134Utq 135Utp 136Uth 137Uts 138Uto 139Ute 140Uqn 141Uqu 142Uqb 143Uqt 144Uqq 145Uqp 146Uqh 147Uqs 148Uqo 149Uqe 150Upn 151Upu 152Upb 153Upt 154Upq 155Upp 156Uph 157Ups 158Upo 159Upe 160Uhn 161Uhu 162Uhb 163Uht 164Uhq 165Uhp 166Uhh 167Uhs 168Uho   s-block g-block f-block d-block p-block
অনুভব সিনহা () একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তার উল্লেখযোগ্য চলচ্চিত্রসমূহ হল তুম বিন (২০০১), দস (২০০৫), রা.ওয়ান (২০১১), মুল্‌ক (২০১৮), আর্টিকেল ১৫ (২০১৯), থাপ্পড় (২০২০) ও ভীড় (২০২৩)। তিনি পাঁচটি ফিল্মফেয়ার পুরস্কার, দুটি আন্তর্জাতিক ভারতীয় চলচ্চিত্র অ্যাকাডেমি পুরস্কার, দুটি স্ক্রিন পুরস্কার ও একটি জি সিনে পুরস্কার অর্জন করেছেন।   প্রারম্ভিক জীবন  অনুভব সিনহা বিহার রাজ্যের জামালপুর শহরে জন্মগ্রহণ করেন। তার পিতা প্রেম গোবিন্দ সিনহা ও মাতা সুশীলা সিনহা। তার ছোট ভাই অনুপম সিনহা একজন চলচ্চিত্র পরিচালক, যিনি শুকরিয়া: টিল ডেথ ডু আস অ্যাপার্ট চলচ্চিত্র পরিচালনা করেছেন।  অনুভব গাড়ওয়াল বিভাগের কালাগড় স্কুল, এলাহাবাদের গভর্নমেন্ট ইন্টার কলেজ এবং বারানসির কুইন্স কলেজে পড়াশোনা করেন। ১৯৮৭ সালে তিনি আলিগড় মুসলিম বিশ্ববিদ্যালয় থেকে যন্ত্র প্রকৌশল বিষয়ে স্নাতক সম্পন্ন করেন।   পুরস্কার ও মনোনয়ন   প্রদানের তারিখ বিভাগ মনোনীত কর্ম ফলাফল  এএসিটিএ পুরস্কার২০২০ শ্রেষ্ঠ এশীয় পুরস্কারথাপ্পড় আন্তর্জাতিক ভারতীয় চলচ্চিত্র অ্যাকাডেমি পুরস্কার ২৪ নভেম্বর ২০২১ শ্রেষ্ঠ চলচ্চিত্র  আর্টিকেল ১৫ শ্রেষ্ঠ পরিচালকশ্রেষ্ঠ কাহিনিশ্রেষ্ঠ চিত্রনাট্য৪ জুন ২০২২ শ্রেষ্ঠ চলচ্চিত্র থাপ্পড়  শ্রেষ্ঠ পরিচালকশ্রেষ্ঠ সংলাপ ফিল্মফেয়ার পুরস্কার ২৩ মার্চ ২০১৯ শ্রেষ্ঠ কাহিনি  মুল্‌ক শ্রেষ্ঠ সংলাপশ্রেষ্ঠ চিত্রনাট্য ১৫ ফেব্রুয়ারি ২০২০ শ্রেষ্ঠ চলচ্চিত্র (সমালোচক)   আর্টিকেল ১৫ শ্রেষ্ঠ কাহিনিশ্রেষ্ঠ সংলাপশ্রেষ্ঠ চিত্রনাট্য ২৭ মার্চ ২০২১ শ্রেষ্ঠ চলচ্চিত্র থাপ্পড় শ্রেষ্ঠ চলচ্চিত্র (সমালোচক) শ্রেষ্ঠ পরিচালকশ্রেষ্ঠ কাহিনি শ্রেষ্ঠ চিত্রনাট্য স্ক্রিন পুরস্কার ২০০২ শ্রেষ্ঠ কাহিনি তুম বিন১৬ ডিসেম্বর ২০১৮শ্রেষ্ঠ চলচ্চিত্রমুল্‌ক শ্রেষ্ঠ চলচ্চিত্র (সমালোচক)  শ্রেষ্ঠ পরিচালক  ৮ ডিসেম্বর ২০১৯ শ্রেষ্ঠ চলচ্চিত্র (সমালোচক)   আর্টিকেল ১৫   শ্রেষ্ঠ চলচ্চিত্র লেখনী জি সিনে পুরস্কার ২০২০ শ্রেষ্ঠ চলচ্চিত্র লেখনী আর্টিকেল ১৫     তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিহারের চলচ্চিত্র পরিচালক বিষয়শ্রেণী:বিহারের চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে আইফা পুরস্কার বিজয়ী
যদি আপনি এই প্রবেশদ্বারের মধ্যে পরিক্রমার জন্য একটি নিবন্ধ যোগ করতে চান, অনুগ্রহ করে এই প্রবেশদ্বারের একটি উপপৃষ্ঠায় ছবি যোগ করুন, যেমন প্রবেশদ্বার:দিল্লি/নির্বাচিত নিবন্ধ/#, "#"-কে সাম্প্রতিক সর্বোচ্চের চেয়ে উপরের সংখ্যার সাথে প্রতিস্থাপন করে। উদাহরণ স্বরূপ, যদি ১০টি নিবন্ধ পরিক্রমায়, তাহলে আপনি নিবন্ধের সংখ্যা দ্বারা বানাবেন যা হলো ১১। আসল প্রবেশদ্বারে সর্বাধিক সীমিত স্থিতিমাপে নিবন্ধটিকে হালনাগাদ করবেন  পরিক্রমায় নিবন্ধসমূহ
আলার কালাম (পালি: आलार कालाम) প্রাচীন ভারতের একজন যোগ শিক্ষক ছিলেন।Laumakis, Stephen. An Introduction to Buddhist philosophy. 2008. p. 8   সংক্ষিপ্ত পরিচিতি  আলার কালাম বৈশালী নগরে সাংখ্য দর্শনের শিক্ষক ছিলেন। মজ্ঝিম নিকায়ের অরিয়পরিবেসন সুত্ত অনুসারে মহাভিনিষ্ক্রমণের পর সিদ্ধার্থ গৌতম তার নিকট যোগ শিক্ষালাভ করেন। আলারা তাকে অকিঞ্চন্নায়তন নামক ধ্যানের একটি বিশেষ অবস্থা সম্বন্ধে শিক্ষা প্রদান করেন। কিন্তু আলারের নিকট হতে সমস্ত শিক্ষা লাভ করেও অতৃপ্ত সিদ্ধার্থ গৌতম আরও জ্ঞানলাভের উদ্দেশ্যে উদ্দক রামপুত্ত নামক অপর এক শিক্ষকের নিকট যোগ শিক্ষালাভ করেন। পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্ত জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।   অন্যান্য সাহিত্যে  অশ্বঘোষ তার বুদ্ধচরিত গ্রন্থে আলার কালামের চরিত্রকে জীবনদান করেছেন এই গ্রন্থে আলার কালাম সিদ্ধার্থ গৌতমকে তার অকিঞ্চন্নায়তন দর্শন সম্বন্ধে বর্ণনা করেছেন। এই তত্ত্বের সঙ্গে সাংখ্য দর্শনের বহুলাংশে মিল রয়েছে। বুদ্ধঘোষ তার মনোরথপূরনি গ্রন্থে ভরন্দু কালাম নামক আলার কালামের অপর এক শিষ্যের উল্লেখ করেছেন, যিনি সিদ্ধার্থ গৌতমের সঙ্গে একই সময় তার শিষ্যত্ব গ্রহণ করেছিলেন।Ālāra Kālāma: what-buddha-said.net ওয়েবসাইটে আলার কালামের জীবনী    তথ্যসূত্র    আরো পড়ুন     বিষয়শ্রেণী:ভারতীয় যোগ শিক্ষক বিষয়শ্রেণী:ভারতীয় যোগী বিষয়শ্রেণী:তপস্বী বিষয়শ্রেণী:আদি বৌদ্ধধর্ম বিষয়শ্রেণী:প্রাচীন ভারতীয় দার্শনিক
এদিমিলসন ফের্নান্দেস রিবেইরো (; জন্ম: ১৫ এপ্রিল ১৯৯৬; এদিমিলসন ফের্নান্দেস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  ২০১৬ সালে, এদিমিলসন সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। একই বছরে তিনি সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৪ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।   প্রারম্ভিক জীবন  এদিমিলসন ফের্নান্দেস রিবেইরো ১৯৯৬ সালের ১৫ই এপ্রিল তারিখে সুইজারল্যান্ডের সিয়নে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:সুইজারল্যান্ডীয় ফুটবলার বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:মাইনৎস ০৫-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:সুইস সুপার লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
বাংলাদেশ খেলাফত মজলিস হলো বাংলাদেশের একটি ইসলামপন্থী রাজনৈতিক দল। মাওলানা মামুনুল হক এই দলের আমীর এবং জালালুদ্দীন আহমদ সাধারণ সম্পাদক। দলটির নির্বাচনী প্রতীক হল রিকশা।  ইতিহাস বাংলাদেশ খেলাফত মজলিস ১৯৮৯ সালের ৮ ডিসেম্বর  শায়খুল হাদীস মাওলানা আজিজুল হক নেতৃত্বাধীন খেলাফত আন্দোলন, আহমদ আবদুল কাদেরের নেতৃত্বাধীন ইসলামী যুব শিবির, ভাসানীর ন্যাপের একাংশের নেতা, তমদ্দুন মজলিসের সংগঠক ভাষাসৈনিক মাসউদ খানের নেতৃত্বে  প্রতিষ্ঠত হয়। প্রথম আমির ছিলেন আবদুল গফফার। তারপর আমির হন শায়খুল হাদীস মাওলানা আজিজুল হক। তার অবর্তমানে  আমির হন মাওঃ হাবিবুর রহমান। ২০০৫ সালে বাংলাদেশ খেলাফত মজলিস দুই ভাগ হয়ে যায়। একটি ভাগ খেলাফত মজলিস নামে বিএনপি নেতৃত্বাধীন জোটে থেকে যায়। অপর ভাগটি জোট থেকে বেড়িয়ে গিয়ে ‘বাংলাদেশ খেলাফত মজলিস’ নামে কার্যক্রম পরিচালনা করে। ২০০৮ সালের নির্বাচনের আগে বাংলাদেশ খেলাফত মজলিসের সাথে আওয়ামী লীগের ৫ দফা চুক্তি স্বাক্ষরিত হয়। ওই চুক্তিতে আওয়ামী লীগের অঙ্গীকার ছিল, তারা নির্বাচিত হলে কুরআন-সুন্নাহর সঙ্গে সাংঘর্ষিক কোনো আইন করবে না। বামপন্থীদের চাপে সে চুক্তি কার্যকর করা যায় নি। প্রতিষ্ঠার পর ১৯৯০ সালে স্বৈরচারবিরোধী আন্দোলন, ১৯৯৩ সালে বাবরি মসজিদ পুনঃনির্মাণের দাবিতে ভারত অভিমুখে লংমার্চ, ১৯৯৪ সালে তসলিমা নাসরিনসহ নাস্তিকদের বিরুদ্ধে আন্দোলন, পার্বত্য চুক্তি বাতিলের দাবিতে চট্টগ্রাম অভিমুখে রোডমার্চ, বসনিয়ার মুসলমানদের সাহায্যের জন্য মুজাহিদ সংগ্রহ, নাস্তিক আলী আজগরের ফাঁসির দাবিতে আন্দোলন, ফতোয়াবিরোধী রায় বাতিলের দাবিতে আন্দোলন, সংবিধানে আল্লাহর ওপর পূর্ণ আস্থা ও বিশ্বাস পুনঃস্থাপন আন্দোলন, আওয়ামী ফ্যাসিবাদ বিরোধী আন্দোলন, ইসলামের বিরুদ্ধে কটূক্তিকারীদের শাস্তি মৃত্যুদণ্ডের বিধান পাসের আন্দোলনসহ এটি বিভিন্ন আন্দোলন সংগঠিত করেছে।   আরও দেখুন   দেওবন্দি সংগঠনের তালিকা  তথ্যসূত্র   বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশ খেলাফত মজলিস বিষয়শ্রেণী:ইসলামি সংগঠন বিষয়শ্রেণী:বাংলাদেশ ভিত্তিক ইসলামি সংগঠন বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:বাংলাদেশী ইসলামপন্থী বিষয়শ্রেণী:আজিজুল হক (শায়খুল হাদিস) বিষয়শ্রেণী:দেওবন্দি সংগঠন
শাহাপুর বহুমুখী উচ্চ বিদ্যালয় বাংলাদেশের নোয়াখালীর জেলার চাটখিল উপজেলার একটি  ঐতিহ্যবাহী মাধ্যমিক স্তরের শিক্ষাপ্রতিষ্ঠান।  বিদ্যালয়টিতে বিজ্ঞান, বাণিজ্য ও মানবিক এই তিন বিভাগে নিয়মিত শিক্ষা কার্যক্রম পরিচালিত হয়। বিদ্যালয়টি ১৯৩৫ সালে প্রতিষ্ঠিত হয়।   অবস্থান  এটি সাহাপুর ইউনিয়নের সাহাপুর বাজারের মাঝামাঝি স্থানে অবস্থিত এক মাত্র উচ্চমাধ্যমিক বিদ্যালয়।   ইতিহাস  দেশ স্বাধিন হওয়ার আগে এটি ছিল অত্র অঞ্চলের একমাত্র বহুমুখী উচ্চ বিদ্যালয়।  তথ্যসূত্র  বিষয়শ্রেণী:নোয়াখালী জেলার বিদ্যালয়
কমলাপুর বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  কমলাপুর ইউনিয়নের আয়তন ১১,৮৫৮ একর।   প্রশাসনিক কাঠামো  কমলাপুর ইউনিয়ন পটুয়াখালী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কমলাপুর ইউনিয়নের মোট জনসংখ্যা ২৮,৩১০ জন। এর মধ্যে পুরুষ ১৩,৫৯২ জন এবং মহিলা ১৪,৭১৮ জন। মোট পরিবার ৬,২৯০টি।   শিক্ষা  ২০১১ সালের আদমশুমারি অনুযায়ী কমলাপুর ইউনিয়নের সাক্ষরতার হার ৩৮.৫%।   কলেজ  ধরান্দী ডিগ্রি কলেজ   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
শিধলকুড়া উচ্চ বিদ্যালয় বাংলাদেশের শরীয়তপুর জেলার একটি মাধ্যমিক পর্যায়ের শিক্ষাপ্রতিষ্ঠান।   প্রতিষ্ঠার পটভূমি  এই স্কুলের প্রতিষ্ঠাতা আবুল কালাম শামসুদ্দীন; তিনি ডামুড্যা মুসলিম উচ্চ বিদ্যালয়ের একজন শিক্ষক ছিলেন। তখন ১৯৬৮ সাল, একদিন ওই স্কুলের এক মিটিং এ শিধলকুড়াতে স্কুল না থাকাতে কথা উঠে এবং সেদিন আবুল কালাম শামসুদ্দীন স্যার ওই স্কুল থেকে রিজাইন করে। তারপর শিধলকুড়ায় একটি উচ্চ বিদ্যালয় নির্মানের জন্য এলাকাবাসীর সাহায্য এবং নিজ চেষ্টায় ফান্ড তৈরি করে ১৯৬৯ সালে ছোট পরিসরে "শিধলকুড়া উচ্চ বিদ্যালয়" গড়ে তুলে।   স্কুল ক্যাম্পাস  শিধলকুড়া উচ্চ বিদ্যালয়ের পূর্ব পাশে শরীয়তপুর-গোসাইরহাট হাইওয়ে রোড, দক্ষিণ পাশে শিধলকুড়া বাজার রোড ও শিধলকুড়া ইউনিয়ন পরিষদ, উত্তর পাশে শিধলকুড়া প্রাথমিক বিদ্যালয় এবং পশ্চিম পাশে শিধলকুড়া নদী অবস্থিত। বর্তমানে এই বিদ্যালয়টি ৪ একর জায়গার উপর অবস্থিত।   অবকাঠামো  বর্তমানে এই স্কুলে ৩ টি একাডেমিক ভবন রয়েছে। উত্তর পাশের নতুন ২ তলা ভবনে শ্রেণী পাঠ দান ছাড়াও প্রশাসনিক কাজ করা হয়। এছাড়াও স্কুলে একটি বিজ্ঞান ভবন রয়েছে যেখানে বিজ্ঞান বিভাগের ক্লাশ এবং ল্যাবের কাজ করা হয়। বিজ্ঞান ভবনের পাশের ভবনে রয়েছে ছাত্রী কমনরুম এবং একটি অডিটোরিয়াম রুম।  শিক্ষকদের আবসনের জন্য রয়েছে ওয়েজ অনার্স বিল্ডিং। thumb|মুল ভবন   লাইব্রেরী  স্কুলের ওয়েজ অনার্স ভবনের প্রথম রুমে একটি লাইব্রেরী রয়েছে। বর্তমানে এই লাইব্রেরীতে একজন লাইব্রেরিয়ান সহ ৫,০০০-এর বেশি বই রয়েছে। লাইব্রেরী থেকে শিক্ষার্থীরা নিয়মিত বই সংগ্রহের পাশাপাশি দৈনিক পত্রিকাও পড়তে পারে।   স্কুলের সুযোগ সুবিধা    হোস্টেল  স্কুলের পূর্ব পাশে একটি টিনসেট বিল্ডিংয়ে "শিধলকুড়া উচ্চ বিদ্যালয় ছাত্রাবাস" অবস্থিত। এখানে মোট ৫ টি রুমে ২০ জন ছাত্রের থাকার ব্যবস্থা আছে। এখানে নিয়মিত শিক্ষকগন ছাত্রদের পড়াশোনার ব্যাপারে তদারকি করে থাকেন।   খেলার মাঠ  মূল একাডেমী ভবনের সামনেই সুপ্রস্থ খেলার মাঠ। যেখানে শিক্ষার্থীরা টিফিন পিরিয়ডে বা অবসর সময়ে ফুটবল, ভলিবল, ক্রিকেট, ব্যাটমিন্টন ইত্যাদি খেলে থাকে।   পুকুর   ছাত্রাবাসের পিছনের দিকে দীর্ঘ একটি পুকুর আছে। এখানে আবাসিক ছাত্রসহ বাজারের ব্যবসায়ীগন গোসল করে থাকে।  এই পুকুরটি লিজ প্রধানের মাধ্যমে স্কুল কর্তৃপক্ষ ভালো একটি ফান্ড গঠন করে যা দিয়ে বিদ্যালয়ের উন্নয়ন মুলক কাজ করা হয়।   সহশিক্ষা কার্যক্রম  শিধলকুড়া উচ্চ বিদ্যালয়ে বর্তমানে বিভিন্ন ধরনের সহশিক্ষা কার্যক্রম চালু রয়েছে:   স্কাউট - বাংলাদেশ স্কাউটস-এর অধীনে এই স্কুলে একটি স্কাউট ইউনিট রয়েছে।  রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই স্কুলে একটি রেড ক্রিসেন্ট ইউনিট রয়েছে।  প্রতি বছর এই স্কুলে বার্ষিক ক্রীড়া প্রতিযোগিতা ও বাংলা নববর্ষের অনুষ্ঠান উদ্‌যাপিত হয়। এছাড়াও বিভিন্ন সাংস্কৃতিক কর্মকান্ডও এখানে দেখা যায়। ২১শে ফেব্রুয়ারি, ৭ই মার্চ, ২৫মার্চ,১৬ ডিসেম্বরের প্রোগ্রাম করা হয় প্রতি বছর।   তথ্যসূত্র    বহিঃসংযোগ   বিষয়শ্রেণী:শরীয়তপুর জেলার বিদ্যালয় বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
শাহ আবদুল করিম বুলরি (১৫৩৬–১৬২৩) ()  পাকিস্তানের সিন্ধু প্রদেশের একজন প্রারম্ভিক যুগের সিন্ধি সুফি কবি ছিলেন। তাকে "শাহ করিম" নামেও ডাকা হতো। শাহ আব্দুল করিম বুলরি বিখ্যাত কবি শাহ আব্দুল লতীফ ভিট্টাইয়ের প্রপিতামহ ছিলেন।   প্রাথমিক জীবন  তিনি বর্তমানে পূর্ব সিন্ধুর মাটিয়ারিতে একটি সৈয়দ পরিবারে জন্মগ্রহণ করেন। তিনি তার জীবনের বেশিরভাগ সময় তান্দো মুহাম্মদ খানের একটি গ্রাম বুলরিতে কাটিয়েছে্ন। তাই তার নামে "বুলরি" শব্দটি যুক্ত করা হয়। ছোটবেলায় তার বাবা মারা যান। তাকে তার মা এবং বড় ভাই সৈয়দ জালাল লালন-পালন করেন। শৈশব থেকেই তিনি ঈশ্বর এবং আধ্যাত্মিকতা সম্পর্কিত বিষয়গুলিতে গভীর আগ্রহী ছিলেন। প্রায়ই স্কুলে পড়ানো পাঠগুলিতে মনোযোগ দিতেন না এবং পরিবর্তে ঈশ্বরের চিন্তায় ডুবে থাকতেন। তিনি প্রায়ই সুফি সমাবেশে যেতেন। এখানে গানের সঙ্গে ধর্মীয় বক্তৃতা দেওয়া হতো। এটি তাকে এতটাই প্রভাবিত করেছিল যে তিনি ধীরে ধীরে নিজের কবিতা রচনা করতে শুরু করেছিলেন।  যখন তিনি প্রাপ্তবয়স্ক হন, তখন শাহ আব্দুল করিম তাঁর বড় ভাই সৈয়দ জালাল শাহের ইচ্ছানুযায়ী বিবাহ করেন। একবার তিনি স্থানীয় মসজিদে সুলতান ইব্রাহিম নামে একজন অত্যন্ত ধার্মিক ব্যক্তির সাথে তার দেখা হয়। তার প্রতি মুগ্ধ হয়ে আব্দুল করিম শিষ্য হন। তার বড় ভাইয়ের মৃত্যুর পর পরিবারের ভরণপোষণ করার জন্য সুলতান ইব্রাহিমের পরামর্শ অনুসারে তিনি শ্রমিক হিসেবে কাজ শুর করেন। তিনি নিজের উপর কঠোর নিয়ম চাপিয়েছিলেন, যা খুব কম লোক জানত। দিনে তিনি কাজ করতেন আর মাঝে নামাজ পড়তেন। রাতে তিনি খালি মাটির পাত্রগুলি পূরণ করে এলাকায় ঘুরে বেড়াতেন। বড় হওয়ার সাথে সাথে তিনি সিন্ধি ভাষায় অনেক আধ্যাত্মিক কবিতা লিখেছিলেন। এই কবিতা দিয়ে তিনি আল্লাহর প্রতি ভালোবাসা প্রকাশ করতেন। বৃদ্ধ বয়সে তিনি মানুষের কাছে অত্যন্ত সম্মানিত ছিলেন এবং তাঁর অনেক শিষ্য ছিল।  তাঁর কবিতা ও মালফুজাত "বায়ান আল-আরিফিন ওয়া তানবিহ আল-গাফিলিন" নামে একটি ফার্সি বইয়ে প্রথম প্রকাশিত হয়। এটি তাঁর একজন শিষ্য মীর দরিয়াই থারাভি লিখেছিল। তাঁর মৃত্যুর সাত বছর পর ১৬৩০ সালে এটি প্রকাশিত হয়। শাহ করিম বুলরি সিন্ধি ভাষার একজন প্রধান কবি ছিলেন। তাঁকে সিন্ধি সাহিত্যের "চসার" বলা হয়।   তথ্যসূত্র   বিষয়শ্রেণী:আরব বংশোদ্ভূত ব্যক্তি বিষয়শ্রেণী:হাশেমীয় ব্যক্তি বিষয়শ্রেণী:১৫৩৬-এ জন্ম বিষয়শ্রেণী:১৬২৩-এ মৃত্যু বিষয়শ্রেণী:সিন্ধি লেখক বিষয়শ্রেণী:সুফি কবি বিষয়শ্রেণী:আরবি ভাষার লেখা থাকা নিবন্ধ